**Darba līgums Nr. \_\_**

Rīgā

2020*.* gada 4. janvārī

Sabiedrība ar ierobežotu atbildību „***Nosaukums***”, vienotais reģistrācijas Nr.00000000000, juridiskā adrese *Juridiskā adrese* tās *valdes locekļa Vārds Uzvārds* personā, kas darbojas uz *statūtu* pamata, turpmāk tekstā – “Darba devējs”, no vienas puses, un

***Vārds Uzvārds***, personas kods 000000-00000, dzīvo *Deklarētā dzīvesvieta*, turpmāk tekstā – “Darbinieks”, no otras puses,

abi kopā un katrs atsevišķi turpmāk tekstā – “Puses”, bez maldiem, viltus un spaidiem, savā starpā noslēdz šo Darba līgumu (turpmāk tekstā – Līgums) par sekojošo:

**1. LĪGUMA PRIEKŠMETS**

* 1. Darba devējs pieņem darbā Darbinieku par ***grāmatvedi*** (saskaņā ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” profesijas kods – 3313 01).
  2. Darbinieks tiek pieņemts ar pārbaudes laiku 3 (trīs) mēneši līdz *2016.gada 4.aprīlim*.
  3. Darbinieks stājas darbā 2020.gada 4.janvārī. Darbiniekam noteikts *normālais darba laiks.*
  4. Darbinieka darba vieta atrodas Darba devēja telpās pēc adreses *Adrese*. *Pēc Darba devēja rīkojuma Darbinieks var tikt norīkots darbam pēc Darba devēja struktūrvienības adreses*.

**2. DARBA SAMAKSA UN IZMAKSAS KĀRTĪBA**

* 1. Darba devējs maksā Darbiniekam par kvalitatīvi, precīzi un savlaicīgi padarītu darbu *mēnešalgu* ***EUR 00.00*** (*summa vārdiem*) (turpmāk līguma tekstā - darba algu) apmērā, pie nosacījuma, ka Darbinieks strādā *40 (četrdesmit) stundas nedēļā*.
  2. Darba devējs izmaksā darba algu Darbiniekam *bezskaidrā naudā ar pārskaitījumu* *Darbinieka norādītajā norēķinu kontā līdz nākamā kalendāra mēneša 10.datumam par iepriekšējo nostrādāto kalendāra mēnesi*.

**3. DARBA UN ATPŪTAS LAIKS**

* 1. Darbinieka darba laiks ir *40 stundas nedēļā*.
  2. Darbiniekam noteikts darba laiks: *darba dienās (no pirmdienas līdz piektdienai) no plkst. 9.00 līdz 18.00 (tai skaitā, vienas stundas pārtraukums). Darbinieks strādā saskaņā ar darba grafiku, kuru apstiprina vadītājs par nākamo mēnesi.*
  3. Katra kalendārā gada laikā Darbiniekam tiek piešķirts ikgadējs apmaksātais atvaļinājums 4 (četras) kalendāra nedēļas, t.i. 20 (divdesmit) darba dienas.

**4. LĪGUMA TERMIŅŠ**

Līgums stājas spēkā no tā parakstīšanas brīža un tiek noslēgts *uz nenoteiktu laiku*, ievērojot 1.2.punktā minēto pārbaudes laiku.

**5. DARBINIEKA TIESĪBAS UN PIENĀKUMI**

* 1. Darbiniekam ir tiesības:
     1. saņemt darba samaksu šajā Līguma paredzētajā apmērā un kārtībā;
     2. saskaņā ar Latvijas Republikas normatīvajiem aktiem pieprasīt šī Līguma 3.2.punktā minēto ikgadējo atvaļinājumu;
     3. pieprasīt bezalgas atvaļinājumu vai papildatvaļinājumu.
  2. Darbinieka amata pienākumi tiek noteikti *atbilstoši amata aprakstam*, kas ir pievienots šim Līgumam kā Pielikums Nr.1.
  3. Papildus šī Līguma 5.2.punktā noteiktajam, Darbinieks apņemas:
     1. ievērot Darba devēja iekšējas kārtības noteikumus, ugunsdrošības, darba aizsardzības noteikumus, drošības tehnikas prasības un citas Latvijas Republikas normatīvo aktu prasības, kas nepieciešamas Darbinieka ieņemamam amatam;
     2. savlaicīgi un precīzi izpildīt Darba devēja rīkojumus, pavēles un norādījumus, ievērojot amata aprakstā ietvertos pienākumus;
     3. saudzīgi izturēties pret Darba devēja naudas un materiālajiem līdzekļiem, kas atrodas Darbinieka lietošanā, un uzņemties pilnu materiālo atbildību par to nozaudēšanu vai bojāšanu;
     4. ievērot konfidencialitāti attiecībā uz informāciju, kas saistīta ar Darba devēja finansiālo, komerciālo vai citu darbību, gan šī Līguma darbības laikā, gan pēc darba tiesisko attiecību izbeigšanās;
     5. 3 (trīs) dienu laikā paziņot Darba devējam par dzīvesvietas adreses un/vai norēķinu konta, kas nepieciešams darba algas izmaksai, maiņu.

**6. DARBA DEVĒJA TIESĪBAS UN PIENĀKUMI**

* 1. Darba devējam ir tiesības:
     1. mainīt darba samaksas sistēmu un apmērus, grozīt darba režīmu un citus darba līguma nosacījumus, paziņojot par to Darbiniekam vienu mēnesi iepriekš;
     2. *nosūtīt Darbinieku profesionālas kvalifikācijas celšanai, iepriekš saskaņojot to ar Darbinieku*.
  2. Darba devējs apņemas:
     1. Iepazīstināt Darbinieku ar darba apstākļiem un organizāciju, Darbinieka tiesībām un pienākumiem, samaksas, atvaļinājuma un slimības atvaļinājuma nosacījumiem;
     2. maksāt Darbiniekam darba algu šajā Līgumā paredzētajā apmērā un kārtībā;
     3. apmācīt un sagatavot Darbinieku, ja tas pēc Darba devēja ieskatiem ir nepieciešams darba pienākumu vai atsevišķu uzdevumu veikšanai;
     4. piešķirt Darbiniekam ikgadējo apmaksāto atvaļinājumu šajā Līgumā un Latvijas Republikas normatīvajos aktos paredzētajā kārtībā;
     5. nodrošināt tādus darba apstākļus, kādus paredz Latvijas Republikas normatīvie akti;
     6. segt Darbinieka izdevumus, kas tam radušies, veicot darba pienākumus, ja iesniegti šādus izdevumus attaisnojošie dokumenti.

**7. PUŠU ATBILDĪBA**

* 1. Darbiniekam savu darba pienākumu ietvaros ir pienākums rūpēties par to, lai pēc iespējas novērstu vai mazinātu šķēršļus, kas nelabvēlīgi ietekmē vai var ietekmēt parasto darba gaitu uzņēmumā, kā arī par to, lai pēc iespējas novērstu vai mazinātu draudošus vai jau radušos zaudējumus. Izņēmums pieļaujams tikai tajā gadījumā, kad šāda rīcība Darbiniekam nav pa spēkam, nav no viņa taisnīgi sagaidāma vai arī to aizliedzis Darba devējs.
  2. Darba devējs atlīdzina darbiniekam zaudējumus, kas radušies Darbiniekam Darba devēja vainas dēļ.
  3. Ja Darbinieks bez attaisnojoša iemesla neveic darbu vai arī veic to nepienācīgi vai citādas prettiesiskas, vainojamas rīcības dēļ ir nodarījis zaudējumus Darba devējam, Darbiniekam ir pienākums atlīdzināt Darba devējam radušos zaudējumus.
  4. Darbinieks atbild vienīgi par Darba devēja tagadējās mantas samazinājumu, bet neatbild par sagaidāmās peļņas atrāvumu.
  5. Par Darbinieka radītajiem zaudējumiem Darba devējs lemj, pamatojoties uz Darbinieka rakstiskiem paskaidrojumiem, zaudējuma faktu un apmēru apstiprinošiem dokumentiem.
  6. Darba devējam, ar Darbinieka rakstveida piekrišanu, ir tiesības ieturēt no Darbiniekam izmaksājamās darba samaksas to zaudējumu atlīdzību, kas viņam radušies Darbinieka prettiesiskas, vainojamas rīcības dēļ, ievērojot Darba likuma 80.pantā minētos no darba samaksas izdarāmo ieturējumu ierobežojumus.
  7. Darbinieks pilnā apmērā ir materiāli atbildīgs par zaudējumu, kas nodarīts Darba devējam, ja Darbinieks nolaidīgi glabājis konfidenciālo informāciju un/vai to tīši izplatījis.

**8. LĪGUMA GROZĪŠANAS UN IZBEIGŠANAS NOSACĪJUMI**

* 1. Līgumu var grozīt, Pusēm par to rakstveidā vienojoties un izmaiņas pievienojot Līgumam kā tā sastāvdaļu.
  2. Par jaunu darba normu šajā Līgumā, Līgumam pievienotajā pielikumā, amata aprakstā vai citos ar darba tiesiskām attiecībām saistītos dokumentos starp Pusēm vai arī par esošo darba normu grozīšanu Darba devējs paziņo Darbiniekam ne vēlāk kā vienu mēnesi pirms jauno darba normu vai darba normu grozījumu stāšanās spēkā.
  3. Ja Darbinieks nepiekrīt 8.2.punkta dokumentu nosacījumu grozījumiem, Darba devējam ir tiesības ne vēlāk kā vienu mēnesi iepriekš rakstveidā uzteikt šo Līgumu.
  4. Visi šī Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
  5. Līgumu var izbeigt, Pusēm par to savstarpēji vienojoties.
  6. Puses vienpusēji var uzteikt līgumu Latvijas Republikas normatīvajos aktos noteiktajos gadījumos un kārtībā.

1. **DARBA STRĪDI**
   1. Visi strīdi un domstarpības, kas rodas starp Pusēm Līguma izpildes gaitā, Puses cenšas atrisināt, savstarpēji vienojoties. Ja Puses *10 (desmit) dienu laikā* nevienojas, strīds tiek risināts Latvijas Republikas normatīvajos aktos noteiktajā kārtībā.
   2. Jebkuras nesaskaņas vai strīdi, kas var rasties starp Pusēm, tulkojot un izpildot šo Līgumu, tiks risināti atbilstoši Latvijas Republikā spēkā esošajiem likumiem un tajos paredzētajā kārtībā - atbilstošas piekritības tiesā.
2. **CITI NOTEIKUMI**
   1. Līguma izpildes gaitā Puses vadās pēc Latvijas Republikā spēkā esošiem normatīvajiem aktiem, kas regulē darba tiesiskās attiecības, un Civillikuma normām par darba līgumu.
   2. Darbiniekam šī Līguma darbības laikā *nav tiesību* slēgt darba līgumu ar citu darba devēju bez Darba devēja rakstiskas piekrišanas.
   3. Parakstot šo Līgumu, Darbinieks apliecina, ka ir iepazinies ar visiem šī Līguma pielikumiem, kas ir šī Līguma neatņemama sastāvdaļa.
   4. *Līgumam ir pievienots un ir tā neatņemamā sastāvdaļa: 1.pielikums - Amata apraksts*.
   5. Līgums ir sagatavots 2 (divos) eksemplāros, no kuriem viens Līguma eksemplārs glabājas pie Darba devēja, otrs – pie Darbinieka.
   6. Ja kāds no Līguma punktiem neparedzētu apstākļu dēļ tiek atzīts par spēkā neesošu vai Latvijas Republikas normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

Darba devējs Darbinieks

/\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_/

*Vārds Uzvārds* *Vārds Uzvārds*